**Jēkabpils pilsētas DOMES SĒDES**

**DARBA KĀRTĪBA**

30.07.2015. plkst.10.00, Brīvības ielā 120, Jēkabpilī

27.07.2015. Jēkabpilī

|  |  |  |
| --- | --- | --- |
| **Nr.****p.k.** | **Nosaukums** | **Lēm Nr.** |
| **1.** | Par Nodomu protokola slēgšanu ar Zemgales plānošanas reģionu | **225** |
| **2.** | Par lēmuma atzīšanu par spēku zaudējušu | **226** |
| **3.** | Par zemes nomas līguma noslēgšanu | **227** |
| **4.** | Par finansējuma piešķiršanu Daugavas upes palienes attīrīšanai | **228** |
| **5.** | Par finansējuma piešķiršanu bīstamo, sauso koku zāģēšanai | **229** |
| **6.** | Par finansējuma piešķiršanu patvaļīgas atkritumu izgāztuves likvidēšanai Dolomīta ielas teritorijā | **230** |
| **7.** | Par finansējuma piešķiršanu | **231** |
| **8.** | Par līdzekļu piešķiršanu | **232** |
| **9.** | Par Jēkabpils pilsētas pašvaldības aģentūras „Jēkabpils Vēstures muzejs ” vidējā termiņa stratēģijas 2016. - 2020.gadam apstiprināšanu | **233** |

Jēkabpils pilsētas domes priekšsēdētājs (personiskais paraksts) L.Salcevičs

Spodre 65207322

**LĒMUMS Nr.225**

30.07.2015.

Par Nodomu protokola slēgšanu ar Zemgales plānošanas reģionu

Jēkabpils pilsētas pašvaldība ir saņēmusi ierosinājumu no Zemgales plānošanas reģiona (reģistrācijas Nr. 90002182529, adrese: Katoļu iela 2b, Jelgava) slēgt nodomu protokolu ar mērķi sadarboties projekta realizēšanā. Projekta ieviesējs ir Zemgales plānošanas reģions un projekts tiks ieviests saskaņā ar 16.06.2015. Ministru kabineta noteikumiem Nr.313 „Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk – MK noteikumi Nr. 313).

MK noteikumos Nr. 313 projekta pasākuma mērķis ir noteikts: palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem.

MK noteikumos Nr. 313 izvirzītas sekojošas mērķa grupas:

* pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju (turpmāk – valsts ilgstošas aprūpes institūcijas) pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā;
* ārpusģimenes aprūpē esoši bērni un jaunieši līdz 17 gadu vecumam (ieskaitot), kuri saņem valsts vai pašvaldības finansētus bērnu ilgstošas sociālās aprūpes un sociālās rehabilitācijas institūciju (turpmāk – bērnu aprūpes iestādes) pakalpojumus;
* bērni ar funkcionāliem traucējumiem, kuri dzīvo ģimenēs, un viņu vecāki vai likumiskie pārstāvji (turpmāk – likumiskie pārstāvji);
* potenciālie aizbildņi, adoptētāji, audžuģimenes.

Jēkabpils pilsētas pašvaldība projekta apstiprināšanas gadījumā ir ieinteresēta ņemt līdzdalību kā sadarbības partneris Zemgales plānošanas reģiona plānotajā Eiropas Sociālā fonda projektā.

Pamatojoties uz likuma “Par pašvaldībām” 21.panta pirmās daļas 27.punktu, Valsts pārvaldes iekārtas likuma 61.panta pirmo un otro daļu, 2015.gada 16.jūnija Ministru kabineta noteikumu Nr.313 „Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” 16.1.punktu, ņemot vērā Finanšu komitejas 16.07.2015. lēmumu (protokols Nr.16, 1.§)

Jēkabpils pilsētas dome nolemj:

1. Slēgt Nodomu protokolu ar Zemgales plānošanas reģionu par līdzdalību Zemgales plānošanas reģiona plānotajā Eiropas Sociālā fonda projektā, kas tiks iesniegts saskaņā ar 16.06.2015. Ministru kabineta noteikumiem Nr.313 „Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi”
2. Pilnvarot Jēkabpils sociālā dienesta vadītāju Juri Tužikovu parakstīt lēmuma 1.punktā noteikto Nodomu protokolu un informēt Jēkabpils pilsētas pašvaldības izpilddirektoru par līguma parakstīšanu.
3. Kontroli par lēmuma izpildi veikt Jēkabpils pilsētas pašvaldības izpilddirektoram.

Pielikumā: Nodomu protokols uz 4 (četrām) lp.

Sēdes vadītājs

Domes priekšsēdētājs (personiskais paraksts) L.Salcevičs

Gluha 65207310

Pielikums

pie Jēkabpils pilsētas domes

30.07.2015. lēmuma Nr.225

**NODOMU PROTOKOLS**

Jelgavā, 2015.gada \_\_\_\_\_\_\_\_\_\_\_\_

**Zemgales plānošanas reģions**, reģistrācijas Nr. 90002182529, adrese: Katoļu iela 2b, Jelgava, LV-3001, turpmāk tekstā saukts **Projekta ieviesējs**, tā izpilddirektora Valda Veipa personā, kas darbojas uz Nolikuma pamata no vienas puses un

**Jēkabpils pilsētas pašvaldība**, reģistrācijas Nr. 90000024205, adrese: Brīvības iela 120, Jēkabpils, LV-5201, turpmāk tekstā saukts sadarbības partneris, tā Jēkabpils Sociālā dienesta direktora Jura Tužikova personā, kas darbojas uz Jēkabpils pilsētas domes 00.00.2015. lēmuma Nr. 0 „Par Nodomu protokola slēgšanu ar Zemgales plānošanas reģionu” pamata no otras puses,

kopā turpmāk tekstā saukti Puses,

saskaņā ar 16.06.2015. (prot. Nr.29 25.§) Ministru kabineta noteikumiem Nr.313 „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi”,

noslēdz sekojošu nodomu protokolu:

1. Definīcijas:
	1. **Mērķa grupa**-
		1. pilngadīgas personas ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju (turpmāk – valsts ilgstošas aprūpes institūcijas) pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā;
		2. ārpusģimenes aprūpē esoši bērni un jaunieši līdz 17 gadu vecumam (ieskaitot), kuri saņem valsts vai pašvaldības finansētus bērnu ilgstošas sociālās aprūpes un sociālās rehabilitācijas institūciju (turpmāk – bērnu aprūpes iestādes) pakalpojumus;
		3. bērni ar funkcionāliem traucējumiem, kuri dzīvo ģimenēs, un viņu vecāki vai likumiskie pārstāvji (turpmāk – likumiskie pārstāvji);
		4. potenciālie aizbildņi, adoptētāji, audžuģimenes.
	2. **Projekts**- Zemgales plānošanas reģiona projekts saskaņā ar „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākumu “Deinstitucionalizācija” īstenošanas noteikumi”
	3. **Sabiedrībā balstīti pakalpojumi**- pakalpojumi, kas personai sniedz atbalstu funkcionālo traucējumu radīto ierobežojumu pārvarēšanai, dodot iespēju dzīvot mājās, un bērnu gadījumā- augt ģimeniskā vai tai pietuvinātā vidē, ietverot preventīvos pasākumus, lai novērstu institūciju pakalpojumu nepieciešamību.
	4. **MK noteikumi**- 16.06.2015. (prot. Nr.29 25.§) Ministru kabineta noteikumiem Nr.313 „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi”
2. Puses apņemas sadarboties Projekta izstrādes procesā.
3. Puses apņemas Projekta apstiprināšanas gadījumā sadarboties Projekta īstenošanā saskaņā ar Latvijas Republikā spēkā esošajiem normatīvajiem aktiem, Projekta ieviešanas nosacījumiem un noteikumiem.
4. Puses apņemas Projekta apstiprināšanas gadījumā noslēgt Sadarbības līgumu 60 (sešdesmit) dienu laikā no Projekta apstiprināšanas datuma un līgumā vienoties vismaz par sekojošiem jautājumiem:
	1. Par projekta ieviešanu saskaņā ar MK noteikumiem un apstiprināto projekta pieteikumu;
	2. par sadarbību Projekta ieviešanā, t.sk. par katras Puses tiesībām un pienākumiem;
	3. par visas Projekta ieviešanā nepieciešamās informācijas abpusēju sniegšanu;
	4. par pārskatu un citas informācijas iesniegšanas kārtību un termiņiem;
	5. par norēķinu veikšanas kārtību;
	6. par sabiedrībā balstītu pakalpojumu sniegšanas kārtību pēc kompensācijas izmaksas termiņa beigām;
	7. par Pušu atbildību sadarbības līguma noteikumu pārkāpumu gadījumā, kā arī gadījumā, ja kāda no Pusēm nodarījusi zaudējumus otrai līgumslēdzējais pusei vai trešajām personām.
5. Puses apņemas veikt visu no tām atkarīgo veiksmīgai Projekta mērķu sasniegšanai.
6. Projekta ieviesējs apņemas:
	1. Izstrādāt Projektu saskaņā ar MK noteikumiem, ņemot vērā Sadarbības partnera intereses un ierosinājumus;
	2. Projekta apstiprināšanas gadījumā sagatavot sadarbības līguma projektu, ietverot tajā visus MK noteikumos minētos nosacījumus, kā arī ņemot vērā šajā nodomu protokolā panāktās vienošanās;
	3. Konsultēties ar Sadarbības partneri Projekta un sadarbības līguma izstrādes gaitā.
7. Sadarbības partneris apņemas:
	1. Sniegt Projekta ieviesējam visu nepieciešamo informāciju Projekta pieteikuma un sadarbības līguma izstrādes procesā, t.sk.:
		1. Informāciju šī nodomu protokola 1.1.1. un 1.1.2.apakšpunktā minētās mērķa grupas personu un šo noteikumu 1.1.3.apakšpunktā minētās mērķa grupas personu – bērnu ar funkcionāliem traucējumiem individuālo vajadzību izvērtēšana un individuālo sociālās aprūpes vai sociālās rehabilitācijas plānu (turpmāk – atbalsta plāns) izstrādei un Zemgales plānošanas reģiona deinstitucionalizācijas plānu izstrādei, nodrošinot piekļuvi sociālo pakalpojumu sniedzējiem un tikšanās iespējas ar tur strādājošiem speciālistiem, kā arī iespēju tikties ar mērķa grupas personām, kuras saņem pašvaldību finansētos sociālos pakalpojumus konkrētajā pašvaldībā;
	2. Sadarboties ar Projekta ieviesēju, deleģēt atbildīgo personu savstarpējai komunikācijai un dalībai sanāksmēs, ja tādas tiks rīkotas;
	3. Noslēgt sadarbības līgumu ar Projekta ieviesēju 60 (sešdesmit) dienu laikā pēc Projekta apstiprināšanas;
	4. Izveidot pašvaldības deinstitucionalizācijas vadības grupu, tajā iekļaujot sociālā dienesta, pašvaldības domes, institūciju, pakalpojumu sniedzēju, nevalstisko organizāciju un pakalpojumu saņēmēju pārstāvjus. Deinstitucionalizācijas vadības grupai uzdot veikt mērķtiecīgu deinstitucionalizācijas plānošanu, īstenošanu un uzraudzību pašvaldības līmenī.
	5. Projekta apstiprināšanas gadījumā:
		1. projekta aktivitāšu īstenošanas nodrošināšanai atvērt Valsts kasē atsevišķu norēķinu kontu;
		2. sniegt visu Projekta aktivitāšu ieviešanai nepieciešamo informāciju, nodrošinot piekļuvi sociālo pakalpojumu sniedzējiem un tikšanās iespējas ar tur strādājošiem speciālistiem, kā arī iespēju tikties ar Projekta mērķa grupas personām, kuras saņem pašvaldību finansētos sociālos pakalpojumus konkrētajā pašvaldībā;
		3. piesaistīt “sociālo mentoru”, kurš veido mērķa grupas personas, kura saņem valsts ilgstošas sociālās aprūpes pakalpojumus, izpratni par dzīvi sabiedrībā, sniedz atbalstu, palīdz viņam reālā sabiedrības vidē apgūt ikdienai nepieciešamās prasmes, rosina attīstīt esošas un jaunas iemaņas un nepieciešamības gadījumā nodrošinot viņam pieeju sociālo pakalpojumu sniegšanas vietām;
		4. nodrošināt piesaistīto „sociālo mentoru” dalību apmācībās par sabiedrībā balstītu pakalpojumu sniegšanu saskaņā ar projekta aktivitāšu plānu;
		5. nodrošināt sekojošu darbību īstenošanu un priekšfinansēšanu:
* sabiedrībā balstītu pakalpojumu īstenošana Projekta mērķa grupas personu neatkarīgai dzīvei sabiedrībā;
* sociālās rehabilitācijas pakalpojumu, “atelpas brīža” jeb īslaicīgās aprūpes pakalpojumu (turpmāk – “atelpas brīža” pakalpojums) un sociālās aprūpes pakalpojumu (turpmāk – aprūpes pakalpojums) īstenošana Projekta mērķa grupas personām.
	+ 1. Nodrošināt sekojošu izmaksu priekšfinansēšanu:
* atlīdzības izmaksas “sociālajam mentoram” atbilstoši MK noteikumiem.
* Projekta mērķa grupas personu sagatavošana pārejai uz dzīvi sabiedrībā:
* ēdināšanas izdevumi, kas nepārsniedz EUR 5 dienā, ja laiks nokļūšanai atpakaļ valsts ilgstošas aprūpes institūcijā pārsniedz piecas stundas, Projekta mērķa grupas personām, kuras saņem valsts ilgstošas aprūpes institūciju pakalpojumus;
* uzturēšanās izdevumi viesnīcā (naktsmītnē) atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi Projekta mērķa grupas personām, kuras saņem valsts ilgstošas aprūpes institūciju pakalpojumus, ja nav iespējams līdz jaunajai dzīvesvietai nokļūt un atgriezties atpakaļ valsts ilgstošas aprūpes institūcijā 12 stundu laikā;
* transporta izdevumi (par degvielu, transportlīdzekļu nomu, transporta un specializētā transporta pakalpojumu pirkšanu, sabiedriskā transporta izmantošanu) Projekta mērķa grupas personām, kuras saņem valsts ilgstošas aprūpes institūciju pakalpojumus, nokļūšanai līdz jaunajai dzīves vietai un atpakaļ valsts ilgstošas aprūpes institūcijā un “sociālajiem mentoriem”;
* iekšzemes komandējumu un dienesta braucienu izmaksas atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi “sociālajiem mentoriem”.
	+ 1. Pēc kompensācijas izmaksas termiņa beigām turpināt Sabiedrībā balstītu pakalpojumu sniegšanu:
* piešķirto valsts budžeta līdzekļu ietvaros Mērķa grupas personām, kuras būs atstājušas valsts ilgstošas aprūpes institūcijas un uzsākušas dzīvi sabiedrībā;
* pašvaldību budžeta līdzekļu ietvaros Mērķa grupas personām, kuras dzīvo sabiedrībā.
1. Puses nav tiesīgas vienpusēji atkāpties no saistībām, ko tās uzņēmušās ar šī Nodomu protokola parakstīšanu, izņemot gadījumus, ja tas objektīvi pamatots ar nepārvaramas varas apstākļiem, pieņemtiem normatīvajiem aktiem, kas izslēdz iespēju izpildīt Nodomu protokolu vai gadījumā, ja netiek apstiprināts Projekts.
2. Puses ir atbildīgas par zaudējumiem, ko tās nodara otrai Pusei sakarā ar Nodomu protokola nepildīšanu vai tā noteikumu pārkāpumu.
3. Ja kāds no Nodomu protokola noteikumiem zaudē juridisko spēku, tas neietekmē pārējo noteikumu spēkā esamību.
4. Jebkuri grozījumi Nodomu protokola noteikumos stājas spēkā tikai ar to abpusējas parakstīšanas brīdi un tie kļūst par Nodomu protokola neatņemamu sastāvdaļu.
5. Nodomu protokols stājas spēkā ar tā abpusējas parakstīšanas brīdi un ir spēkā līdz Sadarbības līguma noslēgšanai vai līdz brīdim, kad Puses vienojas par Nodomu protokola pirmstermiņa izbeigšanu.

Zemgales plānošanas reģions Jēkabpils pilsētas pašvaldība

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Izpilddirektors V.Veips Jēkabpils Sociālā dienesta vadītājs

 J.Tužikovs

**LĒMUMS Nr.226**

30.07.2015.

Par lēmuma atzīšanu par spēku zaudējušu

 16.04.2015. pieņemts Jēkabpils pilsētas domes lēmums Nr.120 „Par aizņēmumu Klimata pārmaiņu finanšu instrumenta (KPFI) projekta „Siltumnīcefekta gāzu emisiju samazināšana Jēkabpils pilsētas pašvaldības publisko teritoriju apgaismojuma infrastruktūrā” īstenošanai”, kurā tika nolemts ņemt aizņēmumu Valsts kasē līdz 200 000,00 *euro* (divi simti tūkstoši eiro, 00 centi) ar mērķi Klimata pārmaiņu finanšu instrumenta projekta „Siltumnīcefekta gāzu emisiju samazināšana Jēkabpils pilsētas pašvaldības publisko teritoriju apgaismojuma infrastruktūrā” īstenošanai.

 Jēkabpils pilsētas pašvaldība saņēmusi Vides aizsardzības un reģionālās attīstības ministrijas 18.05.2015. lēmumu Nr.13.3/26, kurā tika nolemts noraidīt KPFI projekta „Siltumnīcefekta gāzu emisiju samazināšana Jēkabpils pilsētas pašvaldības publisko teritoriju apgaismojuma infrastruktūrā” (identifikācijas Nr.13.3/26) iesniegumu. Līdz ar to aizņēmumu Valsts kasē minētā projekta realizācijai nav iespējams saņemt.

Pamatojoties uz likuma „Par pašvaldībām” 21.panta pirmās daļas 19.punktu, Ministru kabineta 25.03.2008. noteikumu Nr.196 „Noteikumi par pašvaldību aizņēmumiem un galvojumiem” 15.1.punktu, Finanšu komitejas 23.07.2015.lēmumu (protokols Nr.16, 2.§),

Jēkabpils pilsētas dome nolemj:

 1. Atzīt par spēku zaudējušu Jēkabpils pilsētas domes 16.04.2015. lēmumu Nr.120 „Par aizņēmumu Klimata pārmaiņu finanšu instrumenta (KPFI) projekta „Siltumnīcefekta gāzu emisiju samazināšana Jēkabpils pilsētas pašvaldības publisko teritoriju apgaismojuma infrastruktūrā” īstenošanai”.

2. Kontroli par lēmuma izpildi veikt Jēkabpils pilsētas pašvaldības izpilddirektoram.

Sēdes vadītājs

Domes priekšsēdētājs (personiskais paraksts) L.Salcevičs

Zelčāne 65207314

**LĒMUMS Nr.227**

30.07.2015.

Par zemes nomas līguma noslēgšanu

 Jēkabpils pilsētas pašvaldībā ir lemts, ka nepieciešams izvietot pilsētas robežzīmi uz Salas novada pusi. Zemesgabals, uz kura varētu šo zīmi izvietot, lai tā atrastos pilsētas sākumā ir piekrītošs Salas novada pašvaldībai. Ir veiktas pārrunas ar Salas novadu par iespēju iznomāt zemes gabalu robežzīmes izvietošanai un ir nepieciešams noslēgt nomas līgumu par zemesgabala Salas pagastā, Salas novadā ar kadastra apzīmējumu 5686 002 0793 ar platību 3000,0 kvadrātmetri pieņemšanu nomā no Salas novada pašvaldības. Jēkabpils pilsētas pašvaldībai piederošu vai piekrītošu īpašumu šajā posmā nav.

Pamatojoties uz likuma “Par pašvaldībām” 21.panta pirmās daļas 14.punkta (a) apakšpunktu, 21.panta pirmās daļas 27.punktu, 30.10.2007. LR Ministru kabineta noteikumu Nr.735 “Noteikumi par publiskas personas zemes nomu” 18.3.punktu, ņemot vērā Finanšu komitejas 23.07.2015. lēmumu (protokols Nr.16, 3.§),

Jēkabpils pilsētas dome nolemj:

1. Pieņemt nomā no Salas novada pašvaldības, reģistrācijas Nr.90000045372, adrese Susējas iela 9, Salas pagasts, Salas novads, LV-5230 zemesgabalu Salas pagastā, Salas novadā ar kadastra apzīmējumu 5686 002 0793 ar platību 3000,0 kvadrātmetri.
2. Noslēgt nomas līgumu un noteikt zemesgabala Salas pagastā, Salas novadā ar kadastra apzīmējumu 5686 002 0793 ar platību 3000,0 kvadrātmetri nomas maksu 1,5% apmērā no zemes kadastrālās vērtības 2040,00 *euro*, jeb 30,60 *euro* plus pievienotās vērtības nodoklis 21% (6,43 *euro*), kopā 37,03 *euro* gadā.
3. Nekustamā īpašuma iznomāšanas mērķis– Jēkabpils pilsētas robežzīmes izvietošanai un uzturēšanai.
4. Nomas maksas samaksu veikt 1 reizi pusgadā, atbilstoši Salas novada pašvaldības iesniegtajam rēķinam.
5. Zemes nomas līguma termiņš – no 2015.gada 01.augusta līdz 2025.gada 31.jūlijam.
6. Kontroli par lēmuma izpildi veic Jēkabpils pilsētas pašvaldības izpilddirektors.

Pielikumā: Zemes nomas līgums uz 4 (četrām) lp.

Sēdes vadītājs

Domes priekšsēdētājs (personiskais paraksts) L.Salcevičs

Lapiņa 65207412

**ZEMES NOMAS LĪGUMS Nr.**

Salas pagasta Salas novadā, 2015.gada \_\_\_\_\_\_\_\_\_\_\_\_\_\_

**Salas novada pašvaldība**, reģistrācijas Nr.90000045372, adrese Susējas iela 9, Salas pagasts, Salas novads, LV-5230, tās domes priekšsēdētājas Irēnas Sproģes personā, kura rīkojas saskaņā ar likumu „Par pašvaldībām” un Nolikumu (turpmāk tekstā – **Iznomātājs**), no vienas puses, un

**Jēkabpils pilsētas pašvaldība**, reģistrācijas Nr.90000024205, juridiskā adrese Brīvības iela 120, Jēkabpils, LV-5201, kuras vārda saskaņā ar likumu “Par pašvaldībām” un Jēkabpils pilsētas pašvaldības nolikumu, rīkojas tās domes priekšsēdētājs Leonīds Salcevičs (turpmāk tekstā – **Nomnieks**, no otras puses,

turpmāk tekstā katrs atsevišķi un abi kopā – **Puse/-es**, pamatojoties uz Salas novada pašvaldības domes 2015.gada 25.jūnija sēdes lēmumu “Par Jēkabpils pilsētas robežzīmi” (protokols Nr.7, 11.punkts) un Jēkabpils pilsētas domes 2015.gada 30.jūlija lēmumu Nr.227 apzinādamies savas darbības juridisko nozīmi un sekas, bez maldus, viltus un spaidiem noslēdz šo līgumu, saistošu viņu pilnvarniekiem un tiesību pārņēmējiem (turpmāk tekstā –Līgums) par sekojošo:

 **I. Līguma priekšmets**

1.1 Iznomātājs nodod un Nomnieks pieņem lietošanā (nomā) Iznomātājam piekrītošo zemesgabalu Salas pagastā, Salas novadā ar kadastra apzīmējumu 5686 002 0793 (starpgabals) - 0,3 ha platībā (turpmāk tekstā –Zemesgabals). Zemesgabala situācijas plāns ir Līguma neatņemama sastāvdaļa (pielikums Nr.1). Zemesgabala platības dabā uzmērīšanas laikā var tikt precizētas.

1.2. Zemesgabals tiek iznomāts Nomniekam Jēkabpils pilsētas robežzīmes uzstādīšanai.

1.3. Iznomātā Zemesgabala robežas Nomniekam dabā ierādītas un zināmas.

1.4. Zemesgabalam ir noteikti šādi aprobežojumi un servitūti: saskaņā ar zemes robežu plānu.

1.5. Ja tiek pieņemti jauni vai grozīti normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses nekavējoties noformē attiecīgus grozījumus Līgumā.

1.6. Jēkabpils pilsētas robežzīmes novietne un robežzīmes vizuālā identitāte rakstiski jāsaskaņo ar Iznomātāju.

# II. Norēķinu kārtība

2.1. Nomnieks apņemas, sākot ar šī Līguma parakstīšanas brīdi, katru gadu maksāt Iznomātājam nomas maksu par iznomāto Zemesgabalu - 1,5% no Zemesgabala kadastrālās vērtības, maksājumu veicot ar pārskaitījumu, saskaņā ar Iznomātāja izrakstīto rēķinu, 10 (desmit) darba dienu laikā pēc tā saņemšanas.

2.2. Nekustamā īpašuma nodokli par Zemesgabalu maksā Nomnieks saskaņā ar nekustamā īpašuma nodokļa maksāšanas paziņojumu.

 **III. Līguma termiņš**

3.1. Līgums stājas spēkā Pusēm to parakstot un ir spēkā (darbojas) 10 gadus, t.i. līdz 2025.gada 31.jūlijam.

3.2. Līguma termiņš var tikt pagarināts vai saīsināts ar Pušu rakstisku vienošanos.

 **IV. Nomnieka pienākumi**

4.1. Nomnieka pienākums ir:

4.1.1. izmantot Zemesgabalu tikai saskaņā ar Līguma 1.2.punktā norādīto mērķi;

4.1.2. laikus, regulāri un pilnā apmērā maksāt Iznomātājam nomas maksu par iznomāto Zemesgabalu un nekustamā īpašuma nodokli;

4.1.3. ievērot Zemesgabalam noteiktos aprobežojumus un servitūtus;

4.1.4. pasargāt zemi no ūdens un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar ražošanas atkritumiem, ķīmiskajām vai radioaktīvajām vielām un novērst citus zemi postošus procesus;

pasargāt Zemesgabalu no aizaugšanas un citiem procesiem, kas pasliktina zemes kultūrtehnisko stāvokli;

4.1.5. uzturēt Zemesgabalu kārtībā, ievērojot normatīvos aktus par zemes izmantošanu un aizsardzību;

4.1.6. sakopt un uzturēt kārtībā nomas lietošanā nodoto Zemesgabala teritoriju (ceļus, meliorācijas sistēmas, ūdenstilpnes);

4.1.7. nepieļaut, lai zāles garums Zemesgabalā pārsniedz 20 cm;

4.1.8. nepieļaut darbību, kas pasliktina citu zemes lietotāju zemes kvalitāti;

4.1.9. aizsargāt dabas un kultūrvēsturiskos pieminekļus, ievērot īpaši aizsargājamo dabas objektu un to aizsargjoslu izmantošanas režīmu;

4.1.10. ievērot saimnieciskās darbības ierobežojumus noteiktās Zemesgabala teritorijās;

4.1.11. veikt būvniecību tikai ar Iznomātāja rakstisku piekrišanu un saskaņā ar vispārīgiem būvnoteikumiem;

4.1.12. veikt koku un krūmu ciršanu Zemesgabalā tikai ar Iznomātāja rakstisku piekrišanu;

4.1.13. neiznomāt Zemesgabalu apakšnomā trešajām personām bez Iznomātāja rakstiskas piekrišanas;

4.1.14. atļaut Iznomātājam vai tā pilnvarotai personai apsekot iznomāto Zemesgabalu jebkurā brīdī, tādā apjomā, lai pārliecinātos par Zemesgabala izmantošanu atbilstoši Līguma nosacījumiem un Zemesgabala uzturēšanu kārtībā atbilstoši Līguma nosacījumiem;

4.2. Nomnieks Līguma 4.1.4. - 4.1.9. apakšpunktos minēto prasību izpildes nodrošināšanai apņemas ar saviem spēkiem un līdzekļiem veikt Zemesgabala sakārtošanu.

4.3. Nomnieks apņemas atlīdzināt Iznomātājam visus zaudējumus, kas radušies sakarā ar Līguma nepildīšanu vai nepienācīgu izpildi.

4.4. Pēc Līguma izbeigšanās Nomnieka pienākums ir nojaukt visas viņam piederošās būves, kā arī demontēt iekārtas. Viss, kas atradīsies uz Zemesgabala pēc nodošanas vai, ja tāda Nomnieka vainas dēļ nevar notikt, pēc 3 mēnešu termiņa notecēšanas tiks uzskatīts par pamestu mantu, kuru Iznomātājs varēs izmantot pēc saviem ieskatiem vai novākt. Nomnieks šādā gadījumā sedz visas izmaksas, kas būs radušās Iznomātājam ar Zemesgabala sakārtošanu un būves nojaukšanu Iznomātāja noteiktajā apjomā un kārtībā.

**V Iznomātāja tiesības**

5.1. Iznomātājs ir tiesīgs veikt Zemesgabala vispārējo apskati, pārbaudot ekspluatācijas noteikumu ievērošanu un atbilstību ekspluatācijas prasībām, Līguma noteikumiem.

5.2. Iznomātājam ir tiesības dot norādījumus Līguma noteikumu prasību nodrošināšanai un to izpildei.

**VI. Līguma izbeigšana**

6.1. Iznomātājs ir tiesīgs vienpusējā kārtā izbeigt Līgumu pirms termiņa, ja Nomnieks:

6.1.1. ir nokavējis nomas maksas maksājumu termiņu vairāk par 3 (trīs) mēnešiem;

6.1.2. Zemesgabalu izmantot pretēji Līgumā paredzētajam mērķim;

6.1.3. nodevis Zemesgabalu apakšnomā vai lietošanā trešajām personām bez Iznomātāja rakstiskas piekrišanas;

6.1.4. koku un krūmu ciršanu Zemesgabalā veicis bez Iznomātāja rakstiskas piekrišanas;

6.1.5. būvniecība Zemesgabalā veikta bez Iznomātāja rakstiskas piekrišanas un neatbilstoši normatīvajiem aktiem;

6.1.6. pārkāpis Līguma IV.nodaļā noteiktos pienākumus, viena mēneša laikā pēc rakstiska brīdinājuma saņemšanas nav novērsis pieļautos pārkāpumus;

6.1.7. likumā noteiktā kārtībā pasludināts par maksātnespējīgu vai bankrotējušu, vai ir apturēta Nomnieka saimnieciskā darbība, vai ir uzsākta tās izbeigšana citu iemeslu dēļ;

6.2. Iznomātājam ir tiesības vienpusēji pārtraukt Līgumu, brīdinot par to otro Pusi trīs mēnešus iepriekš.

6.3. Nomnieks ir tiesīgs izbeigt Līgumu:

6.3.1. ja no Nomnieka neatkarīgu iemeslu dēļ viņš vairāk nevar izmantot nomāto Zemesgabalu Līgumā paredzētajiem mērķiem;

6.3.2. ja Iznomātājs nepamatoti traucē Nomniekam izmantot Zemesgabalu Līgumā paredzētajiem mērķiem.

6.4. Ja kāda no pusēm nepiekrīt otras puses prasībai izbeigt Līgumu pirms termiņa, tad strīds par Līguma izbeigšanu risināms tiesas ceļā.

**VII Nepārvarama vara**

7.1.Puses vienojas, ja kāda no Pusēm nepilda savus pienākumus saskaņā ar Līgumu nepārvaramas varas dēļ, tā ir atbrīvojama no atbildības par Līguma neizpildi vispār vai Līguma pienācīgu neizpildi.

7.2.Puses vienojas, ka ar nepārvaramu varu tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt pienācīgi vai izpildīt vispār saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem. Ar nepārvaramas varas apstākļiem Līguma izpratnē netiek saprastas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme uz Pusēm.

7.3.Puses vienojas, ka par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) kalendāro dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) kalendāro dienu laikā no rakstiskā paziņojuma nosūtīšanas vai nodošanas dienas.

7.4.Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.

**VIII Citi noteikumi**

8.1. Visas Pušu pretenzijas un domstarpības, kas saistītas ar šo Līgumu tiek risinātas Pušu vienošanās ceļā, ja vienošanās netiek panākta, strīdi tiek izšķirti vispārējās jurisdikcijas tiesā.

8.2. Jautājumi, kuri nav izlemti šajā Līgumā, tiek izlemti atbilstoši spēkā esošajiem normatīvajiem aktiem.

8.3. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.

8.4. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.

8.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.

8.6. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.

8.7. Līgums sagatavots latviešu valodā, 2 (divos) eksemplāros, katrs uz 2 (divām) lapām ar vienādu juridisku spēku un Pielikumu Nr.1, viens eksemplārs glabājas pie Iznomātāja, otrs - pie Nomnieka.

8.9. Šādi Līguma pielikumi ir Līguma neatņemamas sastāvdaļas:

8.9.1. Pielikums Nr.1 - Zemesgabala situācijas plāns.

**IX. Pušu juridiskās adreses un rekvizīti**

|  |  |  |
| --- | --- | --- |
| **Iznomātājs:****Salas novada pašvaldība**Reģistrācijas Nr.90000045372Susējas iela 9,Salas pagasts, Salas novads, LV-5230Banka: AS SWEDBANKKods: HABALV22Konts: LV40HABA0551027661272 |  | **Nomnieks:****Jēkabpils pilsētas pašvaldība** Reģistrācijas Nr. 90000024205Juridiskā adrese: Brīvības iela 120, Jēkabpils, LV-5201Banka: AS SWEDBANK Kods:HABALV22Konts: LV75HABA0001401057077 |
| Domes priekšsēdētāja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Domes priekšsēdētājs*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
|  /I.Sproģe/*z.v.* |  |  */* L. Salcevičs */**z.v.* |

**LĒMUMS Nr.228**

30.07.2015.

Par finansējuma piešķiršanu Daugavas upes palienes attīrīšanai

Saskaņā ar Daugavas baseina apgabala apsaimniekošanas plāna sadaļām, kurās raksturoti papildus pasākumi arī hidromorfoloģisko slodžu samazināšanai upes palienes zonā, Jēkabpils pilsētas teritorijā Daugavas kreisajā krastā pēc dambja būvniecības ir izveidojušies hidromorfoloģiskie pārveidojumi, kuru darbības rezultātā notiek upes sanešu sedimentācija un veģetācijas izmaiņas upes palienes daļā - attīstās vienveidīgas biocenozes - kārklu audzes, kādreizējo upes palieņu pļavu ar bagātīgu lakstaugu veģetāciju, vietā.

 Ja aizaugums ir lielāks par 20 – 30 procentiem, ūdenī ir par daudz barības vielu, un ar aizaugumu izpaužas upes slimības pazīmes. Upē dzīvo dažādi organismi, katram no tiem ir vajadzīgi noteikti dzīves apstākļi – vieniem noēnojums, citiem – izgaismojums. Tāpēc krastiem ir jābūt tādiem, lai visu dzīvo organismu barības prasības būtu nodrošinātas. Katros simt metros vajadzētu vismaz 30 izgaismotus metrus. Tur var attīstīties kukaiņi, ūdensaugi.

 Vasarā zālāja un krūmu, un koku nozīme upes krastos ir vienāda, bet rudenī, kad lapas nobirst, puse no to uztvertajām barības vielām līdz ar tām nonāk upē. Tāpēc aizsargjosla būtu jāveido tā, lai tuvāk ūdenim atrastos zālājs, bet tālāk – koki un krūmi.

Attīrāmās palienes teritorijas platība 17 000 m².

Pamatojoties uz likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” 7.pantu, Dabas resursu nodokļa likuma 29.panta pirmo daļu, Jēkabpils pilsētas domes 19.02.2015. saistošajiem noteikumiem Nr.1 “Par Jēkabpils pilsētas budžetu 2015.gadam”, ņemot vērā Finanšu komitejas 23.07.2015. lēmumu (protokols Nr.16, 4.§),

Jēkabpils pilsētas dome nolemj:

1. Piešķirt finansējumu 5051,53 *euro* (pieci tūkstoši piecdesmit viens eiro, 00 centi) apmērā Daugavas upes palienes attīrīšanai no apauguma Jēkabpils pilsētas teritorijā.

2. Apmaksu veikt no Dabas resursu nodokļa tāmes (budžeta klasifikācijas kods 05.600.11, ekonomiskās klasifikācijas kods 2249), pamatojoties uz iesniegtajiem norēķinu dokumentiem.

3. Kontroli par lēmuma izpildi veikt Jēkabpils pilsētas pašvaldības izpilddirektoram un galvenajam grāmatvedim.

Sēdes vadītājs

Domes priekšsēdētājs (personiskais paraksts) L.Salcevičs

Breimane 65207431

**LĒMUMS Nr.229**

30.07.2015.

Par finansējuma piešķiršanu bīstamo, sauso koku zāģēšanai

Koku novērtēšanas komisija 07.07.2015. ir apkopojusi informāciju par bīstamiem (sausiem) kokiem Jēkabpils pilsētas teritorijā. 2015.gadā, pavasara periodā, izteikta kalšana tika novērota parastajām gobām un parastajiem ošiem.

 Gobas daudzviet pilsētas teritorijā ir inficētas ar gobu Holandes slimību, slimības ierosinātāja ir sēne Graphium ulmi, kas veicina koka vadaudu piepildīšanos ar sveķveidīgu masu un koku strauju nokalšanu. Slimība ierobežojama, vienīgi izcērtot slimos kokus. Atsevišķos gadījumos, ja nav bojāta visa goba, var izzāģēt bojātos zarus līdz veseliem vadaudiem (bez brūnām svītriņām ārējās gadskārtās).Bīstamo (sauso) koku skaits 28 gab.

Pamatojoties uz likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” 7.pantu, Dabas resursu nodokļa likuma 29.panta pirmo daļu, Jēkabpils pilsētas domes 19.02.2015. saistošajiem noteikumiem Nr.1 “Par Jēkabpils pilsētas budžetu 2015.gadam”, ņemot vērā Finanšu komitejas 23.07.2015. lēmumu (protokols Nr.16, 8.§),

Jēkabpils pilsētas dome nolemj:

1. Piešķirt finansējumu 2960,00 *euro* (divi tūkstoši deviņi simti sešdesmit eiro, 00 centi) bīstamo (sauso) koku izzāģēšanai pilsētas teritorijā.

2. Apmaksu veikt no Dabas resursu nodokļa tāmes (budžeta klasifikācijas kods 05.600.11, ekonomiskās klasifikācijas kods 2249), pamatojoties uz iesniegtajiem norēķinu dokumentiem.

3. Kontroli par lēmuma izpildi veikt Jēkabpils pilsētas pašvaldības izpilddirektoram un galvenajam grāmatvedim.

Sēdes vadītājs

Domes priekšsēdētājs (personiskais paraksts) L.Salcevičs

Breimane 65207431

**LĒMUMS Nr.230**

30.07.2015.

Par finansējuma piešķiršanu patvaļīgas atkritumu izgāztuves likvidēšanai Dolomīta ielas teritorijā

Jēkabpils pilsētas pašvaldībai piederošajā Dolomīta ielas teritorijā ir izveidojusies patvaļīga sadzīves atkritumu izgāztuve. Pēc Daugavpils reģionālās vides pārvaldes aizrādījuma Salas novads un Jēkabpils pilsēta tiek aicinātas sakārtot robežteritorijas Dolomīta ielas rajonā. Jēkabpils pilsētas pašvaldībai piederošā piesārņotās teritorijas platība 660 m².

Pamatojoties uz likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” 7.pantu, Dabas resursu nodokļa likuma 29.panta pirmo daļu, Jēkabpils pilsētas domes 19.02.2015. saistošajiem noteikumiem Nr.1 “Par Jēkabpils pilsētas budžetu 2015.gadam”, ņemot vērā Finanšu komitejas 23.07.2015. lēmumu (protokols Nr.16, 9.§),

Jēkabpils pilsētas dome nolemj:

1. Piešķirt finansējumu 1500,00 *euro* (viens tūkstotis pieci simti eiro, 00 centi) patvaļīgas atkritumu izgāztuves likvidēšanai Dolomīta ielas teritorijā.

2. Apmaksu veikt no Dabas resursu nodokļa tāmes (budžeta klasifikācijas kods 05.600.11, ekonomiskās klasifikācijas kods 2249), pamatojoties uz iesniegtajiem norēķinu dokumentiem.

3. Kontroli par lēmuma izpildi veikt Jēkabpils pilsētas pašvaldības izpilddirektoram un galvenajam grāmatvedim.

Sēdes vadītājs

Domes priekšsēdētājs (personiskais paraksts) L.Salcevičs

Breimane 65207431

**LĒMUMS Nr.231**

30.07.2015.

Par finansējuma piešķiršanu

Apsekojot administratīvo ēku Brīvības ielā 45, Jēkabpilī tika konstatēts, ka otrā stāva koridors ir tehniski sliktā stāvoklī un ir jāveic esošā linoleja seguma nomaiņa, jo tas vietām ir atlīmējies un atcēlies no betona pamatnes, kā arī ir bojātas esošo iekārto griestu plātnes, kas apdraud ekspluatācijas drošību. Esošais koridora apgaismojums ir nepietiekams un normām neatbilstošs, tādēļ nepieciešama tā nomaiņa. Šā gada pašvaldības budžetā finansējums šiem darbiem nav ieplānots. Ekspluatējot koridoru esošā stāvoklī, ir apdraudēta administratīvās ēkas Brīvības ielā 45, Jēkabpilī, otrā stāva koridora droša ekspluatācija. Lai novērstu radušos situāciju nepieciešams veikt remontdarbus. Remontdarbu veikšanai ir nepieciešami 9474,32 *euro*.

Pamatojoties uz likuma “Par pašvaldībām” 15.panta pirmās daļas 1.punktu, 21.panta pirmās daļas 27.punktu, 41.panta pirmās daļas 4.punktu, 42.pantu, likuma “Par pašvaldību budžetiem” 29.pantu, ņemot vērā Finanšu komitejas 23.07.2015. lēmumu (protokols Nr.16, 10.§),

Jēkabpils pilsētas dome nolemj:

 1. Piešķirt finansējumu 9474.32 *euro* (deviņi tūkstoši četri simti septiņdesmit četri eiro, 32 centi) administratīvās ēkas Brīvības ielā 45, Jēkabpilī otrā stāva koridora remontam.

 2. Apmaksu 8365,65 *euro* veikt no Jēkabpils pilsētas pašvaldības budžeta līdzekļiem avāriju un tamlīdzīgu seku likvidēšanai (budžeta klasifikācijas kods 06.600.01, ekonomiskās klasifikācijas kods 2241) un 1108,67 *euro* no pašvaldības īpašumu uzturēšanas tāmes (budžeta klasifikācijas kods 06.600.02, ekonomiskās klasifikācijas kods 2241).

 3. Kontroli par lēmuma izpildi veikt Jēkabpils pilsētas pašvaldības izpilddirektoram.

Pielikumā: Tāme uz 1 (vienas) lp.

 Defektu akts uz 1 (vienas) lp.

Sēdes vadītājs

Domes priekšsēdētājs (personiskais paraksts) L.Salcevičs

Bērziņš 65207422

|  |
| --- |
| **Tāme Nr.1** |
| Koridora remonts |
| Būvobjekta nosaukums: Koridora remonts |  |  |  |  |  |  |  |  |  |  |  |  |  |
| Objekta adrese: Brīvības iela-45. Jēkabpils  |  |  |  |  |  |  |  |  |  |  |  |  |  |
| Pasūtītājs: Jēkabpils pilsētas pašvaldība |  |  |  |  |  |  |  |  |  |  |  |  |  |
| Izpildītājs:  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
| Tāme sastādīta 2015.gada tirgus cenās   |  |  |  |  |  |  |  |  |  |  |  |  |  Tāme sastādīta 2015.gada 22.jūlijā |
|  |  |  |  |  |  |  |  |  |  |  |  |  |  |  |  |
| **Nr. P.k** | **Kods** | **Tips** | **Mērv.** | **Daudz.** | **Vienības izmaksas** | **Kopā uz visu apjomu** | **Summa (EUR)** |
| **laikanorma(c/h)** | **darba samaksas likme (EUR/h)** | **darbaalga(EUR)** | **materiāli(EUR)** | **mehā-nismi(EUR)** | **kopā(EUR)** | **darb-ietilpība(c/h)** | **darbaalga(EUR)** | **materiāli(EUR)** | **mehā-nismi(EUR)** |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| **1** |  | **Grīdas** |   |   |   |   |   |   |   |   | **306,40** | **1224,00** | **2080,80** | **260,00** | **3564,80** |
| 1 |  | Veco grīdas segumu demontāža un utilizācija | m2 | 80,00 | 0,25 | 4,00 | 1,00 |  -  | 2,50 | 3,50 | 20,00 | 80,00 |  -  | 200,00 | 280,00 |
| 2 |   | Grīdu līdzināšana ar speciālām sauso maisījuma javām. | m2 | 80,00 | 0,95 | 4,00 | 3,80 | 5,50 | 0,25 | 9,55 | 76,00 | 304,00 | 440,00 | 20,00 | 764,00 |
| 3 |   | PVC homogēna seguma ierīkošana grīdām ar virsmas sagatavošanu. | m2 | 80,00 | 2,00 | 4,00 | 8,00 | 18,26 | 0,25 | 26,51 | 160,00 | 640,00 | 1460,80 | 20,00 | 2120,80 |
| 4 |   | Grīdlīstu montāža | m. | 80,00 | 0,63 | 4,00 | 2,50 | 2,25 | 0,25 | 5,00 | 50,40 | 200,00 | 180,00 | 20,00 | 400,00 |
| **2** |   | **Elektriba** |   |   |   |   |   |   |   |   | **185,00** | **490,00** | **640,00** | **16,00** | **1146,00** |
| 1 |   |  Vara kabeļa 3x1,5mm2 montāža | m | 100,00 | 1,25 | 2,00 | 2,50 | 1,00 | 0,13 | 3,63 | 125,00 | 250,00 |  100,00  | 13,00 | 363,00 |
| 2 |   |  Gaismekļu montāža  | gab. | 12,00 | 5,00 | 4,00 | 20,00 | 45,00 | 0,25 | 65,25 | 60,00 | 240,00 | 540,00 | 3,00 | 783,00 |
| **3** |   | **Griestu apdare** |   |   |   |   |   |   |   |   | **196,00** | **784,00** | **760,00** | **40,00** | **1584,00** |
| 1 |   | Veco iekārto griestu demontāža un utilizācija | m2 | 80,00 | 0,70 | 4,00 | 2,80 |  -  | 0,25 | 3,05 | 56,00 | 224,00 |  -  | 20,00 | 244,00 |
| 2 |   | Moduļtipa iekārto griestu ierīkošana. | m2 | 80,00 | 1,75 | 4,00 | 7,00 | 9,50 | 0,25 | 16,75 | 140,00 | 560,00 | 760,00 | 20,00 | 1340,00 |
|   |   |   |   |   |   |   |   |   |   |   |   |   |   |   |   |
| **Kopā** | **687,40** | **2498,00** | **3480,80** | **316,00** | **6294,80** |
|   |   | Transports, komplektācija | 10,00% |   |   |   |   | 348,08 |
| **Tiešas izmaksas kopā** |  | **2 498,00** | **3 480,80** | **316,00** | **6 642,88** |
|  |  |  |  |  |  |  |  | Virsuzrevumi | 5,00% |  |   |  |  | 332,14 |
|   |   |   |   |   |   |   |   |   | Peļņa  | 4,00% |   |   |   |   | 265,72 |
|   |   |   |   |   |   |   |   |   | Darba devēja sociālais nodoklis | 23,59% |   |   |   |   | 589,28 |
| **Pavisams kopā** |  | **2 498,00** | **3 480,80** | **316,00** | **7 830,02** |
|  |  |   |   |   |   |   |   | PVN | 21,00% |   |   |   |   | 1 644,30 |
| **Kopā** |  |   |  |  | **9 474,32** |



**LĒMUMS Nr.232**

30.07.2015.

Par līdzekļu piešķiršanu

Pamatojoties uz likuma “Par pašvaldībām” 12.pantu, 21.panta pirmās daļas 27.punktu, 41.panta pirmās daļas 4.punktu, 42.pantu, ņemot vērā Finanšu komitejas 23.07.2015. lēmumu (protokols Nr.16, 7.§),

Jēkabpils pilsētas dome nolemj:

1. Piešķirt 1000,00 *euro* (viens tūkstotis eiro, 00 centi) ilggadējā Jēkabpils pilsētas pašvaldības izpilddirektora Daiņa Līča izvadīšanas izdevumu daļējai segšanai.
2. Lēmuma 1.punktā minēto summu samaksāt saskaņā ar piestādītajiem rēķiniem.
3. Apmaksu veikt no Jēkabpils pilsētas domes Finanšu komitejas līdzekļiem (budžeta klasifikācijas kods 08.620.01., ekonomiskās klasifikācijas kods 2239).
4. Kontroli par šī lēmuma izpildi veikt Jēkabpils pilsētas pašvaldības izpilddirektoram.

Sēdes vadītājs

Domes priekšsēdētājs (personiskais paraksts) L.Salcevičs

**LĒMUMS Nr.233**

30.07.2015.

Par Jēkabpils pilsētas pašvaldības aģentūras „Jēkabpils Vēstures muzejs ” vidējā termiņa stratēģijas 2016. - 2020.gadam apstiprināšanu

Atbilstoši Muzeju likuma 9.panta pirmajai daļai pašvaldības muzejam ir pienākums akreditēties. 2010.gadā Jēkabpils Vēstures muzejs tika akreditēts, saņemot akreditācijas apliecību kā apliecinājumu valsts atzīta muzeja darbībai uz pieciem gadiem, līdz 2015.gada 21.septembrim. Gatavojoties atkārtotai akreditācijai, ir izstrādāta Jēkabpils Vēstures muzeja vidējā termiņa stratēģija 2016. - 2020.gadam.

Ministru kabineta 2006.gada 27.jūnija noteikumi Nr.532 „Muzeju akreditācijas noteikumi” nosaka valsts, pašvaldību un privāto muzeju akreditācijas kārtību. Kā prasību akreditācijas saņemšanai paredz pievienot muzeja darbības un attīstības stratēģiju.

Pamatojotiesuz likuma “Par pašvaldībām” 15.panta pirmās daļas 5.punktu, 21.panta pirmās daļas 27.punktu, Ministru kabineta 2006.gada 27.jūnija noteikumiem Nr.532 „Muzeju akreditācijas noteikumi”, ņemot vērā Sociālo, izglītības, kultūras, sporta un veselības aizsardzības jautājumu komitejas lēmumu (protokols Nr. ),

Jēkabpils pilsētas dome nolemj:

1. Apstiprināt Jēkabpils pilsētas pašvaldības aģentūras „Jēkabpils Vēstures muzejs” vidējā termiņa stratēģiju 2016. - 2020.gadam.
2. Kontroli par lēmuma izpildi veikt Jēkabpils pilsētas pašvaldības izpilddirektoram.

Pielikumā: Jēkabpils pilsētas pašvaldības aģentūras „Jēkabpils Vēstures muzejs” vidējā termiņa stratēģija 2016. - 2020.gadam uz 92 lp.

Sēdes vadītājs

Domes priekšsēdētājs (personiskais paraksts) L.Salcevičs

Berķe 65221042

Jēkabpils pilsētas pašvaldības aģentūras „Jēkabpils Vēstures muzejs” vidējā termiņa stratēģija 2016. - 2020.gadam pievienota atsevišķā dokumentā, skat. Pielikums 30.07.2015.lēmumam Nr.233